# טופס הסכמה מדעת להשתתפות בניסוי

שם הניסוי: Metronome

החוקרת האחראית: ד"ר איילת לנדאו

מטרת ניסוי זה היא לבחון תפיסה טאקטילית. במהלך הניסוי תצרכ/י לבצע מטלה פשוטה הקשורה ברטט שיבוצע על ידי הטלפון הנייד שלכם. במהלך הניסוי תתבקשו להקיש על המסך בקצב מסוים. אתם תצטרכו לנסות כמה שיותר לסנכרן את הנקישות שלכם על מסך הטלפון לצלילים או לגירויי רטט שהטלפון יפיק. לא ידוע על סיכון כלשהו הצפוי לך כתוצאה מהשתתפות בניסוי זה.

אורך הניסוי הוא כ-20 דקות, כולל הכנות.

לא צפויה לך תועלת ישירה מהשתתפות בניסוי, מלבד הפיצוי הכספי שתקבל/י אם תקבל/י בכך. עם זאת, אנו מודים לך על תרומתך הנכבדת למאמץ המחקרי להבנת תהלכי התפיסה האנושיים.

כל המידע שיירשם במהלך הניסוי – תגובותיך – יישמרו בצורה אנונימית לחלוטין, בנפרד מהפרטים המזהים שלך. כל המסמכים המודפסים יישמרו בארכיון נעול, שהגישה אליו אפשרית רק לחברי המעבדה. המידע האישי שלך לא יפורסם כלל, באף פורום או ערוץ תקשורת כלשהו.

אם ברצונך להפסיק את ההשתתפות במהלך הניסוי מכל סיבה שהיא, אנא אמר/י זאת לנסיין/ית. לא יהיו שום השלכות לבחירתך לעצור את הניסוי באמצע, ולא תיפגע/י מכך בכל דרך. תקבל/י את התשלום המינימלי עבור השתתפות בניסוי גם באם תחליט/י להפסיקו באמצע.

במידה ויש לך שאלות נוספות, את/ה מוזמן/ת לשאול את הנסיין/ית כעת, או להתקשר או לשלוח מייל מאוחר יותר:

**פרטי הנסיין:**

יעל קפלן, 0528646382, yael.kaplan@mail.huji.ac.il

במידה ויהיו לך שאלות כלליות לגבי המעבדה והמחקר, או שברצונך לדבר עם אדם אחר לגבי השתתפותך בניסוי זה, אתה מוזמן ליצור קשר עם החוקרת האחראית:

ד"ר איילת לנדאו, מרצה בכירה, המחלקה לפסיכולוגיה והחוג למדעי הקוניציה

[ayelet.landau@mail.huji.ac.il](mailto:ayelet.landau@mail.huji.ac.il)

**הריני לאשר כי קראתי והבנתי את האמור לעיל:**

**תאריך**: 31.5.2020



**שם:** תמר כהן **חתימה:**

**שם הנסיין:** **חתימה:**